Πλατεία Κλαυθμώνος

Η Πλατεία Κλαυθμώνος είναι κεντρική πλατεία της Αθήνας γύρω απ' την οποία αναπτύχθηκε η ομώνυμη συνοικία.

 Ονομασία 
Το όνομα Πλατεία Κλαυθμώνος (δηλαδή «κλάματος») το πήρε μετά από χρονογράφημα του περιοδικού Εστία, επειδή εκεί, μπροστά από το υπουργείο Οικονομικών (το οποίο έχει κατεδαφιστεί), μαζεύονταν οι απολυμένοι δημόσιοι υπάλληλοι μετά από κάθε εκλογική αναμέτρηση για να διαμαρτυρηθούν για την απόλυσή τους, δεδομένου ότι τότε δεν υπήρχε μονιμότητα των δημοσίων υπαλλήλων και κάθε νέα κυβέρνηση απέλυε τους υπαλλήλους που είχε προσλάβει η προηγούμενη κυβέρνηση και προσλάμβανε τους δικούς της ψηφοφόρους.Μια περίπτωση διάσωσης, Κώστας Παπαπαναγιώτου, Σπύρος Τσιμάς, Μηνάς Χατζηχρήστου, Αρχαιολογία, σελ.55 Ο ανάδοχος του ονόματος της πλατείας Κλαυθμώνος, ο αρθρογράφος της Εστίας στον οποίο οφείλεται το όνομά της, ήταν ο συγγραφέας Δημήτριος Καμπούρογλου.Πλατείες της Αθήνας: πως πήραν το όνομά τους, Πηγή: Μ. Βουγιούκα & Β. Μεγαρίδη: Οδωνυμικά - Η σημασία των ονομάτων των οδών της Αθήνας Εκδότης: Δήμος Αθηναίων – Πνευματικό Κέντρο Β’ Έκδοση 1993

Το όνομα που πρότεινε ο Λέο φον Κλέντσε, αρχιτέκτονας που υπέβαλε σχέδια για την πόλη των Αθηνών με πρόσκληση του βασιλιά Όθωνα, ήταν Πλατεία Αισχύλου. Το όνομα Πλατεία Νομισματοκοπείου το πήρε γιατί εκεί βρισκόταν το κτίριο του Νομισματοκοπείου, που αργότερα στέγασε το υπουργείο Οικονομικών ως την κατεδάφισή του το 1940. Από το 1838 και για μεγάλη χρονική περίοδο είχε το όνομα Πλατεία 25ης Μαρτίου, γιατί στον κήπο της πλατείας έγινε ο πρώτος Εορτασμός της Ελληνικής Επανάστασης του 1821 που θεσμοθετήθηκε το 1838 να γίνεται στις 25 Μαρτίου, και στη συνέχεια Πλατεία Δημοκρατίας. Μετά το 1878 πήρε το όνομα Πλατεία Κλαυθμώνος, ενώ στα τέλη Ιουνίου του 1989 με αφορμή τα αποκαλυπτήρια του ομώνυμου γλυπτού μετονομάστηκε σε Πλατεία Εθνικής Συμφιλιώσεως, όνομα το οποίο δεν βρίσκεται σε χρήση.Εφετηρίς (Almanac) του Βασιλείου της Ελλάδος: δια το έτος, Α. Ι. Κλάδος, Εν Αθήναις, εκ της Βασιλικής Τυπογραφίας και Λιθογραφίας, 1837, σελ. 141

 Άλλες ονομασίες 
Προηγούμενα ονόματα της πλατείας ήταν πλατεία κήπων Παλαιού Παλατιού (επί Όθωνα), πλατεία Νομισματοκοπείου, πλατεία κήπου υπουργείου Οικονομικών, πλατεία 25ης Μαρτίου, πλατεία Δημοκρατίας και από το 1878, το όνομα που έχει μέχρι και σήμερα, «Πλατεία Κλαυθμώνος» καθώς και πλατεία Εθνικής Συμφιλιώσεως το 1989.

 Συγκοινωνία 
Από το 1972 δημοπρατήθηκε η δημιουργία υπόγειου σταθμού στάθμευσης στην πλατεία, ο οποίος κατασκευάστηκε και βρίσκεται και σήμερα σε χρήση.Υπόγειο Γκαράζ στην Κλαυθμώνος Πληρώνουμε για πάρκινγκ που μας ανήκει, Ελευθεροτυπία, Τρίτη 26 Απριλίου 2011

 Συλλογή εικόνων 

 Παραπομπές 

 Εξωτερικοί σύνδεσμοι 
  (Δήμος Αθηναίων)

Κλαυθμωνος
Κατηγορία:Συνοικίες και περιοχές Αθήνας